# name
Impacte dels factors epidemiològics i ambientals en les infeccions víriques respiratòries dels pacients pediàtrics

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] JUSTIFICACIÓ DEL TREBALL I HIPÒTESIS

A la pràctica mèdica assistencial diària, en aquest cas com a pediatres, tractem a nens amb infeccions respiratòries amb diferent nivell de gravetat clínica, des d´infeccions respiratòries de vies altes, fins a infeccions respiratòries del tracte respiratori inferior greus, essent un dels principals motius d´hospitalització i, fins i tot, d´ingrés a les unitats de cures intensives(144). Això fa que ens qüestionem, quins són els motius que ocasionen aquesta variabilitat entre els individus. Entenem que d´una banda, dependrà de la pròpia virulència del microorganisme involucrat, però deuen haver altres factors propis de l´hoste i externs que ocasionin que el seu comportament sigui diferent entre els individus afectes.
Si indaguem a nivell de la literatura publicada, objectivem que la informació sobre l'efecte de les condicions de l'entorn sobre les infeccions respiratòries del pacient pediàtric és escassa. La majoria dels estudis realitzats tenen com a base la població adulta i els resultats obtinguts s´extrapolen a la població pediàtrica. No obstant, hem de tenir en compte, que els nens no són adults petits, si no que són individus en desenvolupament constant i que presenten unes característiques biològiques, tant anatòmiques, com immunològiques i funcionals, diferents dels adults. D´aquí neix la importància de desenvolupar una recerca on els protagonistes siguin ells, els infants i adolescents.
Com hem fet referència durant la introducció sobre l’etiologia de les infeccions respiratòries, aquestes poden ser causades per un ampli i heterogeni grup d´agents, tant virals, bacterians i altres etiologies. Tot i que la incidència de la infecció viral del tracte respiratori inferior és major en edats més primerenques, els bacteris poden ser responsables d´unes taxes globals de morbi-mortalitat d´infeccions respiratòries greus, especialment en nens més grans. Les infeccions mixtes del tracte respiratori inferior també són freqüents durant la infància. Distingir l´etiologia de les infeccions del tracte respiratori inferior és tot un repte, donat que la simptomatologia és inespecífica. Els mètodes de diagnòstic convencionals com els cultiu bacterians, la PCR específica viral o els tests d´antigen ràpid viral tenen les seves limitacions en quant a l´exhaustivitat, precisió i puntualitat dels resultats en guiar les decisions clíniques. Per aquest motiu,
 
En base a l´esmentat anteriorment, les hipòtesis d'aquest projecte són:


-	La implementació d´una prova ràpida de diagnòstic molecular per a múltiples virus respiratoris (Panell Respiratori FilmArray®) ens permetrà disposar d´una informació més actualitzada en el nostre medi de les principals etiologies de la infecció respiratòria aguda greu del tracte respiratori inferior en població pediàtrica. Aquesta prova permetrà obtenir els resultats de forma més ràpida i arribar a més diagnòstics etiològics virals que l’estratègia diagnòstica convencional basada en antígens i PCRs específiques.

-	Els factors ambientals i epidemiològics interactuen amb els factors microbiològics i determinen part de l'ampli espectre de gravetat en les principals infeccions víriques respiratòries en pediatria. Així, plantegem que la susceptibilitat per a la infecció per RV o la seva gravetat pot ser explicada parcialment per la contaminació de l´aire i altres variables meteorològiques.

-	Les mesures d´aïllament no farmacològiques tenen un impacte en la circulació dels virus respiratoris a la població pediàtrica i poden influir en la gravetat clínica de les infeccions.

La confirmació d'aquestes hipòtesis aportarà un major coneixement sobre la manifestació dels diferents espectres gravetat clínica i podran servir per a realitzar ajustos en les mesures de prevenció i de tractament en aquests pacients.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.subject.classification[].value
Malalties de l'aparell respiratori en els infants

# metadata.dc.title[].value
Impacte dels factors epidemiològics i ambientals en les infeccions víriques respiratòries dels pacients pediàtrics